Document ID: 32005R1810

KOMISIJAS REGULA (EK) Nr. 1810/2005
(2005. gada 4. novembris)
par jaunu atļauju desmit gadus izmantot barības piedevu, pastāvīgu atļauju izmantot dažas barības piedevas un pagaidu atļauju citādi izmantot dažas piedevas, kuras jau ir atļauts izmantot barībā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1), un jo īpaši tās 3., 9. pantu, 9.d panta 1. punktu un 9.e panta 1. punktu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), un jo īpaši tās 25. pantu,
tā kā:
(1)
Regulā (EK) Nr. 1831/2003 piedevu izmantošanai dzīvnieku ēdināšanā paredzētas atļaujas.
(2)
Regulas (EK) Nr. 1831/2003 25. pantā paredzēti pārejas posma pasākumi attiecībā uz barības piedevu izmantošanas atļaujas pieteikumiem, kas iesniegti atbilstīgi Direktīvai 70/524/EEK pirms Regulas (EK) Nr. 1831/2003 piemērošanas dienas.
(3)
Pieteikumus šīs regulas pielikumos minēto piedevu izmantošanas atļaujas piešķiršanai iesniedza pirms Regulas (EK) Nr. 1831/2003 piemērošanas dienas.
(4)
Atbilstīgi Direktīvas 70/524/EEK 4. panta 4. punktam pirmās atsauksmes par šiem pieteikumiem nosūtīja Komisijai pirms Regulas (EK) Nr. 1831/2003 piemērošanas dienas. Tādēļ uz minētajiem pieteikumiem joprojām ir attiecināms Direktīvas 70/524/EEK 4. pants.
(5)
Pagaidu atļauju augšanas veicinātāja Formi LHS (kālija diformiāta) izmantošanai sivēniem un gaļas cūkām pirmoreiz piešķīra ar Komisijas Regulu (EK) Nr. 1334/2001 (3). Persona, kas atbild par Formi LHS (kālija diformiāta) laišanu apgrozībā, iesniedza pieteikumu galīgās atļaujas saņemšanai uz 10 gadiem. Novērtējumā konstatēts, ka Direktīvas 70/524/EEK 3.a pantā minētie šādas atļaujas piešķiršanas nosacījumi ir ievēroti. Tādejādi šo preparātu, kas raksturots I pielikumā, jāatļauj izmantot desmit gadus.
(6)
Pagaidu atļauju nogulumizcelsmes klinoptilolīta piedevas kā saistvielu, pretsalipes vielu un koagulantu grupas vielas lietošanu, barojot gaļas cūkas, cāļus un tītarus, kā arī liellopus un lašus, pirmoreiz piešķīra ar Komisijas Regulu (EK) Nr. 1887/2000 (4). Pamatojot beztermiņa atļaujas pieteikumu šīs piedevas izmantošanai, iesniedza jaunus datus. Novērtējumā konstatēts, ka Direktīvas 70/524/EEK 3.a pantā minētie šādas atļaujas piešķiršanas nosacījumi ir ievēroti. Tādejādi minēto piedevu, kas raksturota II pielikumā, jāļauj izmantot bez termiņa ierobežojuma.
(7)
Pagaidu atļauju nātrija ferocianīda piedevas kā saistvielu, pretsalipes vielu un koagulantu grupas vielas izmantošanai, barojot visu sugu vai kategoriju dzīvniekus, pirmoreiz piešķīra ar Komisijas Regulu (EK) Nr. 256/2002 (5). Pamatojot beztermiņa atļaujas pieteikumu šīs piedevas izmantošanai, iesniedza jaunus datus. Novērtējumā konstatēts, ka Direktīvas 70/524/EEK 3.a pantā minētie šādas atļaujas piešķiršanas nosacījumi ir ievēroti. Tādejādi minēto piedevu, kas raksturota II pielikumā, jāļauj izmantot bez termiņa ierobežojuma.
(8)
Pagaidu atļauju kālija ferocianīda piedevas kā saistvielu, pretsalipes vielu un koagulantu grupas vielas izmantošanai, barojot visu sugu vai kategoriju mājdzīvniekus, pirmoreiz piešķīra ar Komisijas Regulu (EK) Nr. 256/2002. Pamatojot beztermiņa atļaujas pieteikumu minētās piedevas izmantošanai iesniedza jaunus datus. Novērtējumā konstatēts, ka Direktīvas 70/524/EEK 3.a pantā minētie šādas atļaujas piešķiršanas nosacījumi ir ievēroti. Tādejādi minēto piedevu, kas raksturota II pielikumā, jāļauj izmantot bez termiņa ierobežojuma.
(9)
Pagaidu atļauju izmantot no Trichoderma longibrachiatum (CNCM MA 6-10 W) iegūtu endo-1,4-β-ksilanāzes fermentu preparātu, barojot dējējvistas, pirmo reizi piešķīra ar Komisijas (EK) Regulu Nr. 418/2001 (6). Pamatojot pieteikumu par beztermiņa atļaujas piešķiršanu minētā fermentu preparāta izmantošanai, iesniedza jaunus datus. Novērtējumā konstatēts, ka Direktīvas 70/524/EEK 3.a pantā minētie šādas atļaujas piešķiršanas nosacījumi ir ievēroti. Tādejādi minēto fermentu preparātu, kas raksturots III pielikumā, jāatļauj izmantot bez termiņa ierobežojuma.
(10)
Ar Komisijas Regulu (EK) Nr. 1333/2004 (7) pirmo reizi piešķīra beztermiņa atļauju izmantot Enterococcus faecium (NCIMB 11181) mikroorganismu preparātu, barojot teļus. Pamatojot pieteikumu par minētā mikroorganismu preparāta atļaujas attiecināšanu arī uz gaļas cāļiem, iesniedza jaunus datus. Eiropas Pārtikas nekaitīguma iestāde (EFSA) 2005. gada 13. aprīlī sniedza labvēlīgu atzinumu par minētās piedevas nekaitīgumu dzīvniekiem kategorijā “Gaļas cāļi”, ja lietojums atbilst nosacījumiem šīs regulas IV pielikumā. Novērtējumā konstatēts, ka Direktīvas 70/524/EEK 9.e panta 1. punktā paredzētie nosacījumi šādas atļaujas piešķiršanai ir ievēroti. Tādejādi uz četriem gadiem jāpiešķir pagaidu atļauja izmantot minēto mikroorganismu preparātu, kas raksturots IV pielikumā.
(11)
Ar Komisijas Regulu (EK) Nr. 654/2000 (8) pirmoreiz piešķīra pagaidu atļauju izmantot Enterococcus faecium (CECT 4515) mikroorganismu preparātu, barojot sivēnus un teļus. Pamatojot pieteikumu par minētā mikroorganismu preparāta atļaujas attiecināšanu arī uz gaļas cāļiem, iesniedza jaunus datus. EFSA2005. gada 13. aprīlī sniedza labvēlīgu atzinumu par minētās piedevas nekaitīgumu dzīvniekiem kategorijā “Gaļas cāļi”, ja lietojums atbilst nosacījumiem šīs regulas IV pielikumā. Novērtējumā konstatēts, ka Direktīvas 70/524/EEK 9.e panta 1. punktā paredzētie šādas atļaujas saņemšanas nosacījumi ir ievēroti. Tādejādi uz četriem gadiem jāpiešķir pagaidu atļauja izmantot minēto mikroorganismu preparātu, kas raksturots IV pielikumā.
(12)
Šo pieteikumu novērtējumā konstatēts, ka ir vajadzīgas konkrētas procedūras, lai aizsargātu darba ņēmējus no pielikumos minēto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (9).
(13)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Augšanas veicinātāju grupas preparātu, kas raksturots I pielikumā, atļauts izmantot kā piedevu dzīvnieku barībā desmit gadus, ievērojot minētajā pielikumā paredzētos nosacījumus.
2. pants
Saistvielu, pretsalipes vielu un koagulantu grupas piedevas, kas raksturotas II pielikumā, atļauts izmantot bez termiņa ierobežojuma kā piedevas dzīvnieku barībā, ievērojot minētajā pielikumā paredzētos nosacījumus.
3. pants
Fermentu grupas preparātu, kas raksturots III pielikumā, atļauts izmantot bez termiņa ierobežojuma kā piedevu dzīvnieku barībā, ievērojot minētajā pielikumā paredzētos nosacījumus.
4. pants
Mikroorganismu grupas preparātus, kas raksturoti IV pielikumā, pagaidām četrus gadus atļauts izmantot kā piedevas dzīvnieku barībā, ievērojot minētajā pielikumā paredzētos nosacījumus.
5. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 4. novembrī

Labels: 16
17
0
3
6